**LĪGUMS Nr. 8.4/379**

**par projektēšanas un autoruzraudzības pakalpojumiem**

Rēzeknē 2018.gada 10.aprīlī

**Rēzeknes novada pašvaldība**, reģistrācijas Nr.90009112679, turpmāk – **Pasūtītājs**, no vienas puses, un **sabiedrība ar ierobežotu atbildību “Arhitektes Ināras Caunītes birojs”**, reģistrācijas Nr.50003496771, turpmāk – **Izpildītājs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz Pasūtītāja rīkotā iepirkuma „Būvprojekta „Lūznavas muižas kompleksa smēdes ēkas atjaunošana” izstrāde un autoruzraudzības veikšana būvdarbu laikā” (identifikācijas Nr. RNP 2018/9), turpmāk – **Iepirkums**, rezultātiem un Izpildītāja iesniegto piedāvājumu Iepirkumā, turpmāk – **Piedāvājums**, noslēdz šādu līgumu, turpmāk – **Līgums**:

1. **Līgumā lietotie termini**
   1. **Būvprojekts**, turpmāk arī **Projekts** – būvniecības ieceres īstenošanai nepieciešamo grafisko un teksta dokumentu kopums, kas ataino būves pamatideju (būves apjoms, novietojums, būves lietošanas veids) un ir pamats būvatļaujas izdošanai;
   2. **Projektēšanas uzdevums** – dokuments, kurā norādītas projektējamās būves galvenās funkcijas un parametri, teritorijas plānojuma un inženierkomunikāciju projektēšanas prasības, kā arī to, cik būvprojektēšanas stadijās izstrādājams būvprojekts, norādot arī īpašos nosacījumus (piemēram, vēlamās būvkonstrukcijas un materiāli, tehnoloģija).
   3. **Projektēšana** – projektēšana ietver dokumentu, rasējumu, teksta un vizualizācijas materiālu kopuma, kas nepieciešams, lai noteiktā kārtībā īstenotu būvobjekta būvniecības tiesības, sagatavošanu, tajā skaitā, projektēšanas sagatavošanas darbi un izpēte, nepieciešamo atzinumu un tehnisko noteikumu saņemšana, būves arhitektonisko risinājumu, inženierrisinājumu projektēšana, būvprojekta saskaņošana un akceptu saņemšana.
2. **Līguma priekšmets**
   1. Pasūtītājs uzdod, un Izpildītājs apņemas izstrādāt objekta Lūznavas muižas kompleksa smēdes ēkas, turpmāk – **Objekts**, atjaunošanas projektu atbilstoši Projektēšanas uzdevumam (Līguma pielikums Nr.1), Piedāvājumam (Līguma pielikums Nr.2) un veikt autoruzraudzību būvdarbu laikā atbilstoši izstrādātajam Būvprojektam, Latvijas Republikas būvnormatīvu un citu Latvijas Republikas normatīvo aktu prasībām, turpmāk – **Pakalpojumi**.
3. **Projektēšana**

3.1. Būvprojekts ir izstrādājams saskaņā ar būvnoteikumiem, teritorijas plānojumu, vides aizsardzības, veselības aizsardzības, ugunsdrošības, elektrodrošības un citām prasībām, kuras nosaka Latvijas Republikas normatīvie akti.

3.2. Projekta izstrādes secība:

3.2.1.Projekta izstrādes precizētā laika grafika sagatavošana un iesniegšana Pasūtītājam;

3.2.2.Būvprojekta minimālā sastāva sagatavošana;

3.2.3.Būvprojekta sagatavošana, Pasūtītāja projektēšanas uzdevumā noteikto norādījumu izpilde un Projekta saskaņošana ar Pasūtītāju;

3.2.4.Būvprojekta akceptēšana būvvaldē.

3.3. Pasūtītāja prasības attiecībā uz Projekta izstrādāšanu ir iekļautas Projektēšanas uzdevumā, kas pievienots Līgumam (Līguma pielikums Nr.1).

3.4. Izpildītājam ir pienākums visā Projektēšanas laikā konsultēties ar Pasūtītāju attiecībā uz Projekta izstrādi, tā tehniskajiem risinājumiem, lai sasniegtu labāko rezultātu Pasūtītāja ieceres realizācijai.

* 1. Izpildītājam 5 (piecu) dienu laikā no Pasūtītāja pieprasījuma ir pienākums iesniegt Pasūtītājam progresa ziņojumu, kurā norāda kādas darbības ir jau paveiktas, kā arī iesniegt pierādījumus par progresa ziņojumā norādīto (skices, tehnisko noteikumu kopijas, rasējumus).
  2. Projektēšana ir uzsākama ne vēlāk kā nākamajā darba dienā pēc Līguma parakstīšanas. Šajā dienā ir jāiesniedz arī precizētais Projektēšanas laika grafiks.
  3. Pasūtītājs ar Līgumu pilnvaro Izpildītāju saņemt tehniskos noteikumus un citus Projektēšanai nepieciešamos dokumentus. Ja Izpildītājs pieprasa papildus pilnvaru šo dokumentu saņemšanai, Pasūtītājs izsniedz šādu pilnvaru 3 (triju) darba dienu laikā no pieprasījuma saņemšanas.
  4. Pasūtītājs 30 (trīsdesmit) dienu laikā no Projekta saņemšanas dienas to saskaņo vai arī nosūta Izpildītājam motivētu atteikumu saskaņot Projektu.
  5. Izpildītājs nodrošina, ka Projekts ir pilnībā izstrādāts 2,5 mēnešu laikā no Līguma noslēgšanas, bet ne vēlāk kā **līdz 2018.gada 30.jūnijam**, ar to saprotot, ka šajā termiņā Projektu ir saskaņojušas visas personas, kurām ir jāsaskaņo Projekts. Izpildītājs nodod Pasūtītājam ar nodošanas – pieņemšanas aktu pilnībā izstrādātu un saskaņotu Projektu 7 (septiņos) eksemplāros un elektroniskā formātā uz datu nesēja *CD* vai *USB* vienā eksemplārā (teksta daļu un aprēķinus ievietot *PDF* vai *MS Word*, vai *MS Excel*; rasējumus ievietot gan *PDF*, gan *DWG* formātā).
  6. Visus izdevumus, kas saistīti ar Projekta saskaņošanas gaitā pieprasītiem grozījumiem un/vai papildinājumiem Projektā, sedz Izpildītājs. Par katru šādu gadījumu tiek informēts Pasūtītājs.
  7. Būvdarbu veikšanas laikā konstatētās kļūdas un trūkumi Projektā Izpildītājam jālabo uz sava rēķina Pasūtītāja noteiktajā termiņā. Ja  Izpildītājs noteiktajā termiņā neveic labojumus, Pasūtītājam ir tiesības to uzdot citai personai, un Izpildītājam ir jāsedz ar labojumu veikšanu saistītie izdevumi.

**4. Autoruzraudzība**

* 1. Izpildītājs saskaņā ar Būvniecības likumu un Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, kā arī citu normatīvo aktu prasībām uzrauga Objekta būvniecības atbilstību saskaņotam Projektam, nepieļaujot būvniecības dalībnieku patvaļīgas atkāpes no Projekta, kā arī saistošo normatīvo aktu un standartu pārkāpumus būvdarbu gaitā. Izpildītājs veic arī citus Latvijas Republikas normatīvajos aktos un Līgumā noteiktos pienākumus.
  2. Autoruzraudzību Izpildītājs uzsāk reizē ar būvdarbu uzsākšanu un turpina līdz pat brīdim, kad pilnībā ir pabeigti būvdarbi, īstenots Projekts un Pasūtītājs ir pieņēmis Objektu no būvdarbu veicēja.
  3. Ja būvdarbu izpilde tiek pārtraukta no Izpildītāja neatkarīgu iemeslu dēļ, tad Puses vienojas par iespēju turpināt autoruzraudzību vai tās pārtraukšanu.
  4. Izpildītāja pienākumi un tiesības:
     1. Izpildītājs par autoruzraugiem nozīmē sertificētas fiziskas personas, kuras ir norādītas Piedāvājumā, vai, ja nepieciešams, nomaina tās, saskaņā ar Līguma 5.2.punktu.
     2. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem.
     3. Izpildītājam ir pienākums būvdarbu gaitā savlaicīgi pārbaudīt Objektā lietoto konstrukciju, tehnoloģisko un citu iekārtu, būvizstrādājumu un materiālu atbilstību Projektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu izmantošanu, ja tie nav pilnvērtīgi aizstājēji Projektā paredzētajiem.
     4. Izpildītājam ir pienākums nekavējoties rakstiski informēt Pasūtītāju, ja tiek konstatētas patvaļīgas atkāpes no Projekta vai ja netiek ievērotas Latvijas būvnormatīvu prasības.
     5. Izpildītājam ir pienākums visas atkāpes no Projekta fiksēt autoruzraudzības žurnālā. Attiecībā uz atkāpēm no Projekta, kuras ir saskaņotas ar Izpildītāju, Izpildītājs autoruzraudzības žurnālā izdara saskaņojuma atzīmi.
     6. Pēc būvniecības pabeigšanas Objektā Izpildītājs autoruzraudzības žurnālā izdara atzīmi par izpildīto būvdarbu atbilstību Projektam un ar Izpildītāju saskaņotajām izmaiņām.
     7. Izpildītāja pārstāvim ir pienākums ierasties Objektā ne vēlāk kā 24 (divdesmit četru) stundu laikā pēc Pasūtītāja rakstiska vai mutiska pieprasījuma.
     8. Izpildītājam ir pienākums bez papildus atlīdzības veikt grozījumus Projektā, ja šādu grozījumu nepieciešamība rodas sakarā ar kļūdu vai neatbilstību Projektā, vai kādu citu Projekta autora vai autoruzrauga vainu vai nolaidību. Šajā gadījumā grozījumi ir veicami 5 (piecu) darba dienu laikā no kļūdu vai neatbilstību konstatēšanas, ja vien Izpildītājs nevar pamatot, ka šāds termiņš ir nesamērīgs.
     9. Izpildītājam ir pienākums atlīdzināt Pasūtītājam visus ar kļūdām un neatbilstībām Projektā saistītos zaudējumus, tostarp, arī tos, kuri radušies Pasūtītājam ar neparedzēto (papildu) būvdarbu apmaksu, ja neparedzēto (papildu) būvdarbu nepieciešamība izriet no konstatētām kļūdām un neatbilstībām Projektā.
     10. Izpildītājam ir jāapmeklē visas sapulces, kuras sasauc Pasūtītājs vai būvuzraugs. Būvsapulces paredzētas vienu reizi nedēļā, vai vienojoties pēc nepieciešamības.
     11. Plānotais būvniecības periods 7 (septiņi) mēneši, ja būvdarbu termiņš tiek pagarināts Projekta kļūdas dēļ, tad papildus samaksa par Autoruzraudzību netiek paredzēta.
     12. Izpildītājam ir jāizvērtē tam iesniegtie dokumenti, tai skaitā mezglu zīmējumi, risinājumi, atkāpes no Projekta 3 (triju) darba dienu laikā no to saņemšanas un jāakceptē vai rakstveidā jāsniedz motivēts akcepta atteikums.
     13. Izpildītājam ir citas tiesības un citi pienākumi, kuri ir noteikti spēkā esošajos normatīvajos aktos.

1. **Personāls un apakšuzņēmēji**
   1. Izpildītājs nodrošina Piedāvājumā norādītos speciālistus un apakšuzņēmējus. Ja tādu iemeslu dēļ, kas atrodas ārpus Izpildītāja ietekmes, rodas nepieciešamība aizstāt Piedāvājumā norādīto speciālistu vai apakšuzņēmēju, Izpildītājs nekavējoties nodrošina citu speciālistu vai apakšuzņēmēju ar līdzvērtīgu vai augstāku kvalifikāciju.
   2. Ja Pasūtītājs uzskata, ka Izpildītāja speciālista vai apakšuzņēmēja sniegtā pakalpojuma kvalitāte neatbilst Līguma noteikumiem, Pasūtītājam ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu attiecīgā speciālista vai apakšuzņēmēja aizstāšanai ar citu, līdzvērtīgas vai augstākas kvalifikācijas speciālistu vai apakšuzņēmēju. Savukārt Izpildītājam ir pienākums pēc iespējas nekavējoties, bet ne vēlāk kā 5 (piecu) dienu laikā šādu Pasūtītāja pieprasījumu izpildīt. Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādīto speciālistu vai apakšuzņēmēju aizstāšanu.

5.3. Līguma izpildē iesaistītā personāla un apakšuzņēmēju nomaiņa:

5.3.1.Izpildītājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Līguma 5.3.2.apakšpunktā minētos gadījumus.

5.3.2.Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 5.3.3.apakšpunkta nosacījumus.

5.3.3.Pasūtītājs nepiekrīt Līguma 5.3.2.apakšpunktā minētā personāla un/vai apakšuzņēmēju nomaiņai, ja pastāv kāds no šādiem nosacījumiem:

5.3.3.1.Izpildītāja piedāvātais personāls vai apakšuzņēmējs neatbilst tām iepirkuma dokumentos noteiktajām prasībām, kas attiecas uz personālu vai apakšuzņēmējiem;

5.3.3.2.tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkumā noteiktajām prasībām;

5.3.3.3.piedāvātajam apakšuzņēmējam, ar kuru tiek aizstāts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, konstatēti Publisko iepirkumu likuma 9.panta astotajā daļā minētie gadījumi. Pārbaudot apakšuzņēmēja atbilstību, pasūtītājs pārbauda Publisko iepirkumu likuma 9.panta astotajā daļā minēto gadījumu esamību dienā, kad lūgums par apakšuzņēmēja nomaiņu iesniegts Pasūtītājam.

5.3.4.Pasūtītājs pieņem lēmumu atļaut vai atteikt Izpildītājam personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

1. **Līguma summa un norēķinu kārtība**
   1. Kopējā Līguma summa ir **EUR** **24030,60** (**divdesmit četri tūkstoši trīsdesmit *euro***, **60 centi**), tajā skaitā pievienotās vērtības nodokļa, turpmāk – **PVN**, 21% summa EUR 4170,60 (četri tūkstoši viens simts septiņdesmit *euro*, 60 centi). Līguma summa bez PVN ir EUR 19860,00(deviņpadsmit tūkstoši astoņi simti sešdesmit *euro*, 00 centi).
   2. Līguma summas daļa – atlīdzība par Būvprojekta izstrādi sastāda EUR 18730,80 (astoņpadsmit tūkstoši septiņi simti trīsdesmit *euro*, 80 centi), tajā skaitā PVN 21% summa EUR 3250,80 (trīs tūkstoši divi simti piecdesmit *euro*, 80 centi).
   3. Līguma summas daļa – atlīdzība par autoruzraudzības veikšanu sastāda EUR 5299,80 (pieci tūkstoši divi simti deviņdesmit deviņi *euro*, 80 centi), tajā skaitā PVN 21% summa EUR 919,80 (deviņi simti deviņpadsmit *euro*, 80 centi).
   4. Līguma summa netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart Līguma summu. Par Līguma summas palielināšanas pamatojumu no Izpildītāja puses nevar tikt uzskatītas jebkādas atsauces uz nepilnīgi veiktiem aprēķiniem, uz kļūdām Projektēšanas uzdevumā, kā arī uz jebkuriem citiem apstākļiem, ar kuriem jārēķinās Izpildītājam, kā kvalificētam pakalpojumu sniedzējam attiecīgajā jomā.
   5. Pasūtītājs 20 (divdesmit) dienu laikā no Līguma noslēgšanas brīža veic priekšapmaksu 50% (piecdesmit procentu) apmērā no Līguma 6.2.punktā paredzētās atlīdzības par Būvprojekta izstrādi, EUR 9365,40 (deviņi tūkstoši trīs simti sešdesmit pieci *euro*, 40 centi), tajā skaitā PVN 21% summa EUR 1625,40 (viens tūkstotis seši simti divdesmit pieci *euro*, 40 centi), pārskaitot uz Izpildītāja norādīto bankas kontu.
   6. Maksājums par faktiski sniegtajiem projektēšanas pakalpojumiem tiek veikts 20 (divdesmit) dienu laikā no Projekta pieņemšanas – nodošanas akta parakstīšanas un atbilstoša Izpildītāja rēķina saņemšanas, atlikušo Līguma 6.2.punktā paredzētās atlīdzības daļu 50% (piecdesmit procentu) apmērā, tas ir, EUR 9365,40 (deviņi tūkstoši trīs simti sešdesmit pieci *euro*, 40 centi), tajā skaitā PVN 21% summa EUR 1625,40 (viens tūkstotis seši simti divdesmit pieci *euro*, 40 centi), pārskaitot uz Izpildītāja norādīto bankas kontu.
   7. Maksājumi par autoruzraudzību būvdarbu laikā 90% (deviņdesmit procentu) apmērā no Līguma 6.3.punktā paredzētās Līguma summas daļas EUR 4769,82 (četri tūkstoši septiņi simti sešdesmit deviņi *euro*, 82 centi) apmērā, tajā skaitā PVN 21% summa EUR 827,82 (astoņi simti divdesmit septiņi *euro*, 82 centi), tiek veikti proporcionāli izpildīto būvdarbu apjomam – 20 (divdesmit) dienu laikā no izpildīto būvdarbu pieņemšanas – nodošanas akta parakstīšanas un atbilstoša Izpildītāja rēķina saņemšanas;
   8. Gala maksājums 10% (desmit procentu) apmērā no Līguma 6.3.punktā paredzētās Līguma summas daļas EUR 529,98 (pieci simti divdesmit deviņi *euro*, 98 centi), tajā skaitā PVN 21% summa EUR 91,98 (deviņdesmit viens *euro*, 98 centi), tiek veikts pēc tam, kad Pasūtītājs ir parakstījis Objekta pieņemšanas – nodošanas aktu, 20 (divdesmit) dienu laikā no atbilstoša Izpildītāja rēķina saņemšanas.
   9. Izpildītāja Piedāvājumā norādītās cenas Līguma izpildes laikā netiek pārskatītas un Līguma summas indeksācija nav pieļaujama.

**7. Pušu tiesības, pienākumi un atbildība**

* 1. Izpildītājs:
     1. veicot Projektēšanu ir atbildīgs par Latvijas būvnormatīvu un citu Latvijas Republikas normatīvo aktu prasību ievērošanu;
     2. ir atbildīgs par Pasūtītāja likumīgo prasību ievērošanu un izpildi;
     3. nodrošina pārstāvju piedalīšanos ar Līguma izpildi saistītajās sanāksmēs;
     4. ir atbildīgs par Projektēšanas uzdevumā noteikto prasību izpildi. Izpildītājs ir tiesīgs atkāpties no Projektēšanas uzdevumā noteiktajām prasībām tikai ar Pasūtītāja rakstisku piekrišanu;
     5. atbild par civiltiesisko apdrošināšanu saskaņā ar Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un to apliecinošo dokumentu iesniegšanu Pasūtītājam.
  2. Pasūtītājs ir atbildīgs:
     1. par maksājumu veikšanu Līgumā noteiktajā kārtībā un termiņā;
     2. par Izpildītāja veikto Projektēšanas pakalpojumu savlaicīgu pieņemšanu vai motivēta atteikuma sniegšanu pieņemt Projektēšanas pakalpojumus;
     3. par Izpildītāja pieprasītās un Līguma izpildei nepieciešamās informācijas sniegšanu, ja tā pieejama Pasūtītājam, kā arī par Līguma izpildei nepieciešamo dokumentu izsniegšanu Izpildītājam.
  3. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus.
  4. Pasūtītājam ir tiesības pēc Projekta pieņemšanas un apmaksāšanas vienpusējā kārtā izbeigt Līgumu, ja Pasūtītājam netiek piešķirts finansējums. Šajā gadījumā līgumsods netiek piemērots.
  5. Puses nekavējoties informē viena otru par grūtībām Līguma izpildē, kas varētu aizkavēt Projektēšanu un Līguma izpildi.

1. **Līgumsods**
   1. Ja Izpildītājs Projektu nenodod Pasūtītājam Līguma 3.9.punktā noteiktajā termiņā, Pasūtītājs ir tiesīgs piemērot līgumsodu 0,1% apmērā no Līguma 6.2.punktā paredzētās Līguma summas daļas par katru nokavējuma dienu, bet ne vairāk kā 10% (desmit procenti) no Līguma 6.2.punktā paredzētās summas.
   2. Ja Pasūtītājs neveic maksājumus Līgumā noteiktajā termiņā, Izpildītājs ir tiesīgs piemērot līgumsodu 0,1% apmērā no kavētā maksājuma summas par katru nokavējuma dienu, bet ne vairāk kā 10% (desmit procenti) no kavētā maksājuma summas.
   3. Līgumsoda samaksa neatbrīvo Puses no Līgumā noteikto saistību pilnīgas izpildes.
   4. Ja Pasūtītājs vienpusēji atkāpjas no Līguma 10.3.punktā minēto iemeslu dēļ, Izpildītājam tiek piemērots līgumsods 10% (desmit procentu) apmērā no kopējās Līguma summas.
2. **Nepārvarama vara**
   1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas apstākļu rezultātā, ko Puses nav varējušas paredzēt un novērst saprātīgiem līdzekļiem.
   2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramas varas apstākļiem tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
3. **Līguma darbības termiņš** **un Līguma izbeigšana**
   1. Līgums stājas spēkā dienā, kad to ir parakstījušas abas Puses un ir spēkā līdz Līgumā noteikto saistību pilnīgai izpildei.
   2. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
   3. Pasūtītājs var vienpusēji atkāpties no Līguma, par to rakstveidā paziņojot Izpildītājam:
      1. ja Izpildītājs kavē Projektēšanas uzsākšanu vairāk kā 5 (piecas) darba dienas no Līguma noslēgšanas dienas;
      2. ja Izpildītājs kavē Projekta izstrādes pabeigšanu vairāk kā 15 (piecpadsmit) darba dienas;
      3. ja Izpildītājs nenodrošina autoruzraudzību Līgumā noteiktajos termiņos vai nepilda citas Līgumā noteiktās autoruzraudzības saistības – ar nosacījumu, ka Izpildītājs 10 (desmit) darba dienu laikā no attiecīga Pasūtītāja paziņojuma saņemšanas nav novērsis konstatēto Līgumā noteikto saistību neizpildi;
      4. ja Izpildītājs ir atzīts par maksātnespējīgu.
   4. Izpildītājs 5 (piecu) darba dienu laikā no Pasūtītāja paziņojuma par vienpusēju atkāpšanos no Līguma saņemšanas dienas samaksā Pasūtītājam līgumsodu saskaņā ar Līguma noteikumiem, kā arī atlīdzina ar Līguma izbeigšanu saistītos zaudējumus.
   5. Pēc Pasūtītāja vienpusējas atkāpšanās no Līguma, gadījumā, ja Izpildītājs ir pabeidzis Projekta izstrādi, Puses par to sastāda atbilstošu pieņemšanas – nodošanas aktu.
   6. Ja Pasūtītājs atkāpjas no Līguma pirms Izpildītājs ir pabeidzis Projekta izstrādi, Izpildītājs pārtrauc Projektēšanu, sagatavo un nodod Pasūtītājam Projekta daļas, kuras ir pabeigtas (tajā skaitā elektroniskā formātā uz datu nesēja *CD* vai *USB*), sastādot par to pieņemšanas – nodošanas aktu.
   7. Pēc Pasūtītāja vienpusējas atkāpšanās no Līguma Puses sastāda aktu par faktiski veikto Projektēšanas apjomu un tās vērtību. Pasūtītājs pieņem Projektēšanas pakalpojumus tādā apjomā, kādā tie ir faktiski sniegti, tos objektīvi ir iespējams pieņemt un tie ir turpmāk izmantojami. Izpildītāja neierašanās pēc Pasūtītāja uzaicinājuma nekavē akta sastādīšanu, un uzskatāms, ka Izpildītājs piekrīt aktā konstatētajam.
   8. Ja Pasūtītājs nokavē maksājumu par vairāk nekā 30 (trīsdesmit) dienām vai apgrūtina, vai liedz Izpildītājam Līgumā noteikto saistību izpildi, Izpildītājs var vienpusēji atkāpties no Līguma – ar nosacījumu, ka Pasūtītājs 15 (piecpadsmit) darba dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam vai nav novērsis šķēršļus Izpildītāja Līgumā noteikto saistību izpildei.
4. **Piemērojamās tiesību normas un** **strīdu risināšanas kārtība**
   1. Līgums interpretējams un izpildāms saskaņā ar Latvijas Republikas normatīvajiem aktiem. Līgumā nenoregulētajiem jautājumiem piemērojami Latvijas Republikas normatīvie akti.
   2. Strīdus Puses risina savstarpēju pārrunu ceļā vai tiesā Latvijas Republikas normatīvajos aktos noteiktajā kārtībā.
   3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
   4. Pusei ir jāatbild uz otras Puses piedāvāto strīda risinājuma priekšlikumu 10 (desmit) dienu laikā no tā saņemšanas dienas. Ja strīda risinājumu neizdodas panākt 30 (trīsdesmit) dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.
5. **Citi noteikumi**
   1. Puses rakstveidā informē viena otru par kontaktinformācijas vai rekvizītu maiņu.
   2. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
   3. Līgums sastādīts un parakstīts 2 (divos) oriģinālos eksemplāros, abi eksemplāri ir ar vienādu juridisku spēku. Viens no Līguma eksemplāriem atrodas pie Pasūtītāja un viens – pie Izpildītāja.
   4. Šādi Līguma pielikumi ir Līguma neatņemamas sastāvdaļas:

12.4.1. Līguma pielikums Nr.1 „Projektēšanas uzdevums”;

12.4.2. Līguma pielikums Nr.2 „Piedāvājums” (kvalifikācijas dokumenti, tehniskais un finanšu piedāvājums);

12.4.3. Līguma pielikums Nr.3 „Precizētais Būvprojekta izstrādes laika grafiks”.

**Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes novada pašvaldība**  reģ.Nr.90009112679 | SIA “Arhitektes Ināras Caunītes birojs”  reģ.Nr.50003496771 |